মাধ্যমিক ও উচ্চমাধ্যমিক পরীক্ষার্থীদের বিনামূল্যে বাস পরিষেবা বাঁকুড়ায়

বাঁকুড়া: আগামীকাল শুরু মাধ্যমিক (Madhyamik Examination 2025)। জীবনের প্রথম বড় পরীক্ষা। এই সময় পরীক্ষা ঘিরে উত্তেজনা, ভয় সব কিছু একসঙ্গে মিলিয়ে মিশিয়ে কাজ করে। সেই সঙ্গে আছে ঠিক সময়ের মধ্যে যানজট পার করে পরীক্ষাকেন্দ্রে পৌঁছনো।

এই সময় পরীক্ষার্থীদের পাশে দাঁড়াল বাঁকুড়া (Bakura) বাস মালিক সংগঠন। মাধ্যমিক ও উচ্চমাধ্যমিক (Higher secondary) পরীক্ষার্থীদের বিনা ভাড়ায় (Free Bus Service) যাতায়াতের ব্যবস্থা করা হয়েছে সংগঠনের পক্ষ থেকে।

মাধ্যমিক ও উচ্চমাধ্যমিক পরীক্ষার্থীরা বিনা ভাড়ায় বাসে যাতায়াত করতে পারবে ঘোষণা বাঁকুড়া জেলা বাস মালিক অ্যাসোসিয়েশনের।

আরও পড়ুন: কাল, শুরু মাধ্যমিক, রবিবার শেষ মুহূর্তের প্রস্তুতি

আগামীকাল থেকেই শুরু হচ্ছে মাধ্যমিক পরীক্ষা। পরীক্ষাকেন্দ্রে পৌছেতে যাতে কোনও সমস্যায় পড়তে না হয় পরীক্ষার্থীদের সেদিক মাথায় রেখেই জেলার সব রুটে বেসরকারি বাস পরিষেবা চালু থাকবে।

পাশাপাশি বেসরকারি বাসে মাধ্যমিক ও উচ্চমাধ্যমিক পরীক্ষার্থীরা বাস পরিষেবার মাধ্যমে পরীক্ষাকেন্দ্রে পৌঁছাতে পারবে বিনা ভাড়ায়।

বাঁকুড়া জেলার বাস মালিক সংগঠনের (Bus owner organization of Bankura district) সম্পাদক সুকুমার ব্যানার্জির তরফে জানানো হয়েছে, মাধ্যমিক ও উচ্চমাধ্যমিক পরীক্ষা চলাকালীন বিনা ভাড়ায় পরীক্ষার্থীরা বাসে করে বিনা ভাড়ায় পরীক্ষাকেন্দ্রে যেতে পারবে। বাঁকুড়া বাস মালিক কর্তৃপক্ষের দাবি, সব ধরনের ছাত্র ছাত্রীদের কথা মাথায় রেখেই এমন উদ্যোগ নেওয়া হয়েছে। বাঁকুড়া জেলার বাস মালিকের এই উদ্যোগে খুশি অভিভাবকরা।