পুলিশি সহায়তায় পরীক্ষায় বসল কোচবিহারের আক্রান্ত মাধ্যমিক পরীক্ষার্থী

রবিউল হোসেন, কোচবিহার: অবশেষে পুলিশি সহায়তায় (Police Protection) মাধ্যমিক পরীক্ষা (Madhyamik Examination 2025) কেন্দ্রে পরীক্ষা দিতে বসল আক্রান্ত পরীক্ষার্থী। দিনহাটা (CoachBehar) ১ নং ব্লকের ওকরাবাড়ি গ্রাম পঞ্চায়েতের কাউরাই গ্রামের তৃণমূল কংগ্রেসের (TMC) পঞ্চায়েত সদস্য ও তার পরিবারের হাতে আক্রান্ত হয় সে। অভিযোগ, মাইক বাজানোর প্রতিবাদ করায় ওই পরিক্ষার্থীকে মারধর করা হয়।

আরও পড়ুন: কর্মক্ষেত্রে তিরস্কার চাকরির অঙ্গ, অপরাধ নয়: সুপ্রিম কোর্ট

এদিন পুলিশের গাড়িতে করে সে তার নিজ পরীক্ষা কেন্দ্রে আসে। পরীক্ষা কেন্দ্রে ঢোকার আগে সে জানায় গতকাল রাতেই হাসপাতাল থেকে তার ছুটি হয়েছে এবং এক আত্মীয়র বাড়িতে ছিল।

আজ পরীক্ষা দিতে আসলেও তার মাথা ঘুরছে। অপরদিকে নিরাপত্তার প্রশ্নে সে জানায় পরীক্ষা দিয়ে আজকেও বাড়ি ফিরবে না, আত্মীয়র বাড়িতেই থাকবে কারণ বাড়িতে ফিরলে তাকে পুনরায় আক্রমণ করতে পারে এমনটাই আশঙ্কা করছে সে।